text: [{"text_idx": "#000004", "text": "Kokkurin Gutti Winther var grei\u00f0ur a\u0301 Fiskivinnutinginum i\u0301 Klaksvi\u0301k i\u0301 gja\u0301rkv\u00f8ldi\u00f0. Vit skulu fa\u0301a eitt so sto\u0301rt vir\u00f0isgrundarlag undir hesari fantastisku v\u00f8runi, sigur kendi f\u00f8royski kokkurin, sum millum anna\u00f0 hevur gj\u00f8rt v\u00e6l umt\u00f8ktu sendingarnar \u201cSpi\u0301skamari\u00f0\u201d."}, {"text_idx": "#000005", "text": "- Ta\u00f0 er b\u00e6\u00f0i genetiskt og umst\u00f8\u00f0urnar hja\u0301 fiskinum at liva i\u0301, sum gera bankatoskin so fantastiskan, sum hann er. Her er talan avgj\u00f8rt um besta toskin a\u0301 markna\u00f0inum, og ta\u00f0 skulu vit gagnny\u0301ta, ti\u0301 ta\u00f0 er eitt so o\u0301metaliga sto\u0301rt vir\u00f0isgrundarlag undir hesari vei\u00f0uni. Men vit mugu sja\u0301lvandi ansa eftir, at vit ikki troyta stovnin, sigur Gutti Winther."}, {"text_idx": "#000006", "text": "Kokkurin leggur aftrat, at hann vo\u0301nar at vinna og land hava somu vo\u0301nir sum hann, solei\u00f0is at vit sum samfelag kunnu fa\u0301a sum mest burturu\u0301r hesum tilfeinginum, sum hevur sett F\u00f8royar a\u0301 heimskorti\u00f0, og her ver\u00f0ur sipa\u00f0 til saltfiskin, sum ey\u00f0keyndi F\u00f8royar fyri fleiri a\u0301rum si\u0301\u00f0an."}, {"text_idx": "#000007", "text": "- Saltfiskurin, sum vit vo\u0301r\u00f0u kend fyri fyrr i\u0301 ti\u0301\u00f0ini, hann er ikki til longur, og ta\u00f0 er so o\u0301metaliga synd, ti\u0301 her er talan um eina fantastiska ra\u0301v\u00f8ru, og vit skulu duga betri at vir\u00f0is\u00f8kja hetta. Ynski\u00f0 hev\u00f0i veri\u00f0 at man droppa\u00f0i pitsuna, og fingu fyrsta floks saltfisk heldur, leg\u00f0i Gutti Winther skemtiliga aftrat."}, {"text_idx": "#000010", "text": "Minni vei\u00f0a av nor\u00f0havssild og makreli men meira av svartkjafti"}, {"text_idx": "#000011", "text": "Sto\u0301r pelagisk fyrit\u00f8ka m\u00f8guliga til F\u00f8roya"}]